# 2018-10-15 2018 m. rugpjūčio mėn. ES sumažėjo vidutinė kiaušinių kaina

Vidutinė didmeninė kiaušinių (L ir M kategorijos) pardavimo kaina ES 2018 m. rugpjūčio mėn. sudarė 113,33 EUR/100 kg, t. y. buvo 2,97 proc. mažesnė nei šių metų liepos mėn. (116,59 EUR/100 kg) ir 9,3 proc. mažesnė nei praėjusių metų rugpjūčio mėn. (124,70 EUR/100 kg).Latvijoje vidutinė didmeninė kiaušinių (L ir M kategorijos) pardavimo kaina analizuojamu laikotarpiu, palyginti su 2017 m. rugpjūčio mėn., padidėjo 3,0 proc. (iki 110,04 EUR/100 kg), Estijoje – padidėjo 2,9 proc. (iki 116,58 EUR/100 kg), Lenkijoje – sumažėjo 2,6 proc. (iki 126,91 EUR/100 kg). 2018 m. rugpjūčio mėn. mažiausia didmeninė kiaušinių pardavimo kaina ES buvo Olandijoje (82,58 EUR/100 kg), o didžiausia – Austrijoje (192,55 EUR/100 kg).
Lietuvoje analizuojamu laikotarpiu vidutinė didmeninė kiaušinių (L ir M kategorijos) kaina sudarė 96,99 EUR/100 kg. Ji buvo 1,58 proc. didesnė nei šių metų liepos mėn. ir 2,9 proc. mažesnė nei praėjusių metų rugpjūčio mėn.

Šaltinis: EK
Parengė: D. Špokaitė, tel. (8 37) 39 78 02